English: Those were an excellent and fair set of questions, but I'm not a robot, so there's no way I can possibly answer all the detail in the time that's available to me. I'd be very happy to send a comprehensive reply to the Member, to work through those very fair and challenging questions, and I welcome the spirit in which he posed them. I think they are all good challenges, and we are doing work on each of them. If I can just pick up on a couple, to respond in the time available. In terms of the relationship with the UK Government, as I say, I had a very good and cordial meeting with the Minister of State and her senior officials last week, and with her predecessor and other Ministers over the last few years. So, this is one area where it's not a question of static electricity; I think it's just a genuine different world view. We think the market alone will not deliver at the scale and pace required for communities like his, which are harder to reach and more expensive to reach. The market will do what the market does well - it will get its fastest and greatest return for the capital invested. That is done in urban areas, areas where we have already addressed market failure by putting superfast in. And the likelihood is, with the market model, that they will simply serve them more - they will give them faster, better services, and charge them for it, so they can get a faster return. Investing into rural areas - and it's not exclusively a rural problem, but let's just call them, for the sake of today, in shorthand, 'harder-to-reach areas' - is slower and more expensive and brings a slower return on capital. That's rational from a market point of view - it's what private companies do. But that is not good enough for this area. This is not a nice-to-have service, this is must-have service, and simply relying on the market to do it is a flawed approach, in our view. The UK Government doesn't accept that, and, to the extent it does accept it, it has put measures in place, but measures that are acting too slow, and that, even after they're finished, will still leave significant parts of Wales underserved or not served at all. That is the nub of our conflict with the UK Government on this. We think this should be treated like a core utility service. We require the Post Office - a private company - to deliver a letter to every farm and every property, no matter the cost to them. We don't extend that logic to the providers of digital infrastructure, and, in our view, we ought to. If you want to provide digital infrastructure in this country, and get contracts, you should have to provide to every property. That is the fundamental difference in view on the role of the market and the role of the state that we have with the UK Government. Though it's lovely to hear about £11 million of funding in Milford Haven library, that just doesn't cut it. The sorts of sums we're talking about are significantly higher. There's good work being done by us, by the UK Government, by the city regions, and so on, but there is a fundamental gap here that needs confronting and needs addressing. His challenge on digital skills is a fair one. I think digital skills is hard. I'm pleased to see in the new curriculum that we have digital as one of the core competencies, but there is an issue of teacher confidence and teacher skills. Not enough schools are teaching ICT, not enough pupils are doing GCSE, A-levels, higher skills in computer science. These are the skills that we need to have to make sure that we take advantage of the huge job opportunities there are - and the Member mentioned the salaries available. There is a massive skills shortage. I take his point about the employability and skills strategy. The Minister for Economy and I did a joint session with officials from across the Government a month or so ago, looking at what we were doing and how we were delivering against the digital strategy, and I think we accept there is more to do. This is something that we need to do with the regional skills partnerships, with the further education sector, with the schools sector, to raise our game. Finally, on the point about engaging with sectors like farming, as I mentioned, it's been six years since I gave a speech in the Senedd about precision agriculture. We have now published a route map, an audit, of agritech and what's going on in Wales. It's a very exciting field, with lots of economic opportunities, as well as real advantages to farmers who are struggling in the face of economic forces to improve productivity and reduce their impact on biodiversity by using less fertilizer and fewer chemicals. I had good conversations with the National Farmers Union on the weekend, in Llandudno, about the subject as well. There's a lot more we need to do - we need to really up the pace. Lots of farmers get it; the NFU were showing me their apps on their phones, with the weights of their cows, with great pride. So, there's a level already there, but there's such an opportunity to do more, and it's not without its challenges. Let's hope we can go on that journey together. I welcome the comments and questions he's asked.
Welsh: Roedd y rheini'n set ardderchog a theg o gwestiynau, ond nid robot ydw i, felly nid oes unrhyw ffordd y gallaf i ateb yr holl fanylion yn yr amser sydd ar gael i mi. Byddwn i'n hapus iawn i anfon ateb cynhwysfawr i'r Aelod, i weithio drwy'r cwestiynau teg a heriol iawn hynny, ac rwyf i'n croesawu'r ysbryd y cawson nhw eu gofyn ynddo. Rwy'n credu eu bod nhw i gyd yn heriau da, ac rydym ni'n gwneud gwaith ar bob un ohonyn nhw. Os gallaf i wneud sylwadau ar un neu ddau yn unig, i ymateb yn yr amser sydd ar gael. O ran y berthynas â Llywodraeth y DU, fel y dywedais i, cefais i gyfarfod da a gwresog iawn gyda'r Gweinidog Gwladol a'i huwch swyddogion yr wythnos diwethaf, a gyda'i rhagflaenydd a Gweinidogion eraill yn ystod y blynyddoedd diwethaf. Felly, mae hwn yn un maes lle nad yw'n fater o drydan statig; rwy'n credu ei fod yn fyd-olwg gwirioneddol wahanol. Rydym ni'n credu na fydd y farchnad ar ei phen ei hun yn cyflawni ar y raddfa a'r cyflymder sy'n ofynnol ar gyfer cymunedau fel ei un ef, sy'n anoddach eu cyrraedd ac yn ddrutach i'w cyrraedd. Bydd y farchnad yn gwneud yr hyn y mae'r farchnad yn ei wneud yn dda - bydd yn cael ei henillion cyflymaf a mwyaf ar gyfer y cyfalaf a gaiff ei fuddsoddi. Caiff hynny ei wneud mewn ardaloedd trefol, ardaloedd lle'r ydym ni eisoes wedi ymdrin â methiant y farchnad drwy osod cysylltiad cyflym iawn. A'r tebygolrwydd yw, gyda model y farchnad, yw y byddan nhw'n eu gwasanaethu nhw'n fwy - byddan nhw'n darparu gwasanaethau cyflymach, gwell iddyn nhw, ac yn codi tâl arnyn nhw amdano, fel y gallan nhw gael elw cyflymach. Mae buddsoddi mewn ardaloedd gwledig - ac nid problem wledig yn unig ydyw, ond gadewch i ni eu galw nhw, ar gyfer heddiw, er mwyn bod yn gryno, yn 'ardaloedd anoddach eu cyrraedd' - yn arafach ac yn ddrutach ac yn dod ag elw arafach ar gyfalaf. Mae hynny'n rhesymegol o safbwynt y farchnad - dyna y mae cwmnïau preifat yn ei wneud. Ond nid yw hynny'n ddigon da i'r ardal hon. Nid yw hwn yn wasanaeth braf i'w gael, mae'n wasanaeth angenrheidiol, ac mae dibynnu ar y farchnad i'w wneud yn ddull diffygiol, yn ein barn ni. Nid yw Llywodraeth y DU yn derbyn hynny, ac, i'r graddau y mae hi yn ei dderbyn, mae hi wedi rhoi mesurau ar waith, ond mesurau sy'n gweithredu'n rhy araf, a, hyd yn oed ar ôl iddyn nhw gael eu gorffen, bydd yn dal i adael rhannau sylweddol o Gymru heb wasanaeth digonol neu heb wasanaethu o gwbl. Dyna hanfod ein gwrthdaro â Llywodraeth y DU ar hyn. Rydym ni'n credu y dylai hyn gael ei drin fel gwasanaeth cyfleustodau craidd. Rydym ni'n ei gwneud yn ofynnol i Swyddfa'r Post - cwmni preifat - ddosbarthu llythyrau i bob fferm a phob eiddo, beth bynnag yw'r gost iddyn nhw. Nid ydym ni'n ymestyn y rhesymeg honno i ddarparwyr seilwaith digidol, ac, yn ein barn ni, dylem ni wneud hynny. Os ydych chi eisiau darparu seilwaith digidol yn y wlad hon, a chael contractau, dylech chi orfod darparu ar gyfer pob eiddo. Dyna'r gwahaniaeth sylfaenol ynghylch rhan y farchnad a rhan y wladwriaeth sydd gennym ni gyda Llywodraeth y DU. Er ei bod yn hyfryd clywed am £11 miliwn o gyllid yn llyfrgell Aberdaugleddau, nid yw hynny'n ateb. Mae'r mathau o symiau yr ydym ni'n sôn amdanyn nhw'n sylweddol uwch. Mae gwaith da'n cael ei wneud gennym ni, gan Lywodraeth y DU, gan y dinas-ranbarthau, ac yn y blaen, ond mae bwlch sylfaenol yma y mae angen ei wynebu ac y mae angen ymdrin ag ef. Mae ei her ar sgiliau digidol yn un deg. Rwy'n credu bod sgiliau digidol yn anodd. Rwy'n falch o weld yn y cwricwlwm newydd fod gennym ni wasanaeth digidol fel un o'r cymwyseddau craidd, ond mae mater o hyder athrawon a sgiliau athrawon. Nid oes digon o ysgolion yn addysgu TGCh, nid oes digon o ddisgyblion yn gwneud TGAU, Safon Uwch, medrau uwch mewn cyfrifiadureg. Dyma'r sgiliau y mae angen i ni eu cael i sicrhau ein bod ni'n manteisio ar y cyfleoedd gwaith enfawr sydd ar gael - a soniodd yr Aelod am y cyflogau sydd ar gael. Mae prinder sgiliau enfawr. Rwy'n derbyn ei bwynt ef am y strategaeth cyflogadwyedd a sgiliau. Gwnaeth Gweinidog yr Economi a minnau sesiwn ar y cyd â swyddogion o bob rhan o'r Llywodraeth ryw fis yn ôl, gan edrych ar yr hyn yr oeddem ni'n ei wneud a sut yr oeddem ni'n cyflawni yn erbyn y strategaeth ddigidol, ac rwy'n credu ein bod ni'n derbyn bod mwy i'w wneud. Mae hyn yn rhywbeth y mae angen i ni ei wneud gyda'r partneriaethau sgiliau rhanbarthol, gyda'r sector addysg bellach, gyda'r sector ysgolion, i ni wneud yn well. Yn olaf, o ran y pwynt am ymgysylltu â sectorau fel ffermio, fel y gwnes i sôn, mae wedi bod yn chwe blynedd ers i mi roi araith yn y Senedd am amaethyddiaeth fanwl. Rydym ni nawr wedi cyhoeddi map llwybr, archwiliad, o agritech a'r hyn sy'n digwydd yng Nghymru. Mae'n faes cyffrous iawn, gyda llawer o gyfleoedd economaidd, yn ogystal â manteision gwirioneddol i ffermwyr sy'n cael trafferth yn wyneb grymoedd economaidd i wella cynhyrchiant a lleihau eu heffaith ar fioamrywiaeth drwy ddefnyddio llai o wrtaith a llai o gemegion. Cefais i sgyrsiau da gydag Undeb Cenedlaethol yr Amaethwyr ar y penwythnos, yn Llandudno, am y pwnc hefyd. Mae llawer mwy y mae angen i ni ei wneud - mae angen i ni gyflymu'r broses mewn gwirionedd. Mae llawer o ffermwyr yn ei gael; roedd yr NFU yn dangos eu apiau i mi ar eu ffonau, gyda phwysau eu gwartheg, gyda balchder mawr. Felly, mae lefel yno'n barod, ond mae cyfle o'r fath i wneud mwy, ac nid yw heb ei heriau. Gadewch i ni obeithio y gallwn ni fynd ar y daith honno gyda'n gilydd. Rwy'n croesawu'r sylwadau a'r cwestiynau y mae wedi'u gofyn.